CELEX: E2019P0003
Language: mt
Date: 2019-03-29 00:00:00
Title: Talba għal Opinjoni Konsultattiva mill-Qorti tal-EFTA minn Fürstliches Landgericht bid-data tad-29 ta' Marzu 2019 fil-kawża ta’ Gable Insurance AG in Konkurs (il-Kawża E-3/19)

22.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 284/17
            
         
      Talba għal Opinjoni Konsultattiva mill-Qorti tal-EFTA minn Fürstliches Landgericht bid-data tad-29 ta' Marzu 2019 fil-kawża ta’ Gable Insurance AG in Konkurs
      (il-Kawża E-3/19)
      (2019/C 284/06)
      Permezz ta' ittra datata d-29 ta' Marzu 2019 saret talba lill-Qorti tal-EFTA mill-Fürstliches Landgericht, (il-Qorti tal-Prinċipat), li waslet għand ir-Reġistru tal-Qorti fid-29 ta’ Marzu 2019, għal Opinjoni Konsultattiva fil-kawża Gable Insurance AG in Konkurs dwar il-mistoqsijiet li ġejjin:
      
                  1.
               
               
                  L-ewwel mistoqsija tikkonċerna l-interpretazzjoni tat-terminu “klejm lill-assigurazzjoni” previst fl-Artikolu 268(1)(g) tad-Direttiva 2009/138/KE.
                  
                              (a)
                           
                           
                              X’inhuma l-kriterji li għandhom jiġu applikati biex jiġi ddeterminat jekk xi elementi tad-dejn għadhom mhumiex magħrufa?
                           
                        
                              (b)
                           
                           
                              Klejm trid, tal-anqas fil-prinċipju, tkun inħolqot, ġiet ammessa u/jew ippreżentata qabel il-ftuħ tal-proċedimenti tal-insolvenza (jew, alternattivament, qabel il-kanċellazzjoni tal-kuntratti tal-assigurazzjoni bħala riżultat tal-ftuħ tal-proċedimenti tal-istralċ) biex tiġi ttrattata bħala klejm lill-assigurazzjoni? Jekk le, tqum il-mistoqsija li ġejja:
                           
                        
                              (c)
                           
                           
                              Id-Direttiva 2009/138/KE tipprevedi limitu ta’ żmien għall-possibbiltà li jinħolqu klejms lill-assigurazzjoni wara l-ftuħ ta’ proċedimenti ta’ insolvenza biex jiġi evitat li jitkompla l-posponiment tat-tfassil tal-kont finali u tad-distribuzzjoni lill-kredituri permezz ta’ depożitar kostanti ta’ klejms ġodda, jew, inkella, id-Direttiva 2009/138/KE kif tittratta ma’ djun mhux determinati ta’ dak it-tip?
                           
                        
                              (d)
                           
                           
                              l-frażi “… jew kanċellament…” tfisser li biss dawk il-primjums li huma dovuti [minn impriża tal-assigurazzjoni] bħala riżultat tal-kanċellament ta’ kuntratt qabel il-ftuħ tal-proċedimenti tal-istralċ għandhom jitqiesu bħala klejms lill-assigurazzjoni jew tikkostitwixxi wkoll klejms lill-assigurazzjoni fejn il-primjum ikun dovut mill-impriża tal-assigurazzjoni bħala riżultat tal-kanċellament ta’ kuntratt wara l-ftuħ tal-proċedimenti tal-istralċ?
                           
                        
            
                  2.
               
               
                  It-tieni mistoqsija tikkonċerna l-interpretazzjoni tat-terminu “proċeduri ta’ stralċ” prevista fl-Artikolu 268(1)(d) tad-Direttiva 2009/138/KE.
                  Din id-dispożizzjoni trid tiġi interpretata bħala li tfisser li kompożizzjoni ġudizzjarja fir-rigward ta’ klejms lill-assigurazzjoni (individwali) hija possibbli wkoll indipendentement minn, jew għall-kuntrarju ta’, regoli proċedurali nazzjonali li jirregolaw il-proċedimenti tal-istralċ u, jekk iva, liema rekwiżiti speċifiċi tad-Direttiva jridu jiġu ssodisfati biex tintlaħaq kompożizzjoni?
               
            
                  3.
               
               
                  It-tielet mistoqsija tikkonċerna r-relazzjoni bejn l-Artikolu 275(1)(a) u l-Artikolu 274(2)(g) tad-Direttiva 2009/138/KE.
                  L-Artikolu 275(1)(a) jipprekludi regola nazzjonali li timplimenta l-Artikolu 274(2)(g), fi kliem ieħor, dwar id-depożitar, il-verifika u l-ammissjoni tal-klejms, li jirriżulta f’li l-kredituri tal-assigurazzjoni ma jiġux trattati b’mod ugwali?